CELEX: 62009CN0078
Language: bg
Date: 2009-02-24 00:00:00
Title: Дело C-78/09 P: Жалба, подадена на 24 февруари 2009 г. от Compagnie des bateaux mouches SA срещу решението на Първоинстанционния съд (седми състав) от 10 декември 2008 г. по дело Bateaux mouches/СХВП (T-365/06)

1.5.2009   
            
            
               BG
            
            
               Официален вестник на Европейския съюз
            
            
               C 102/13
            
         Жалба, подадена на 24 февруари 2009 г. от Compagnie des bateaux mouches SA срещу решението на Първоинстанционния съд (седми състав) от 10 декември 2008 г. по дело Bateaux mouches/СХВП (T-365/06)
   (Дело C-78/09 P)
   2009/C 102/22
   Език на производството: френски
   
      Страни
   
   
      Жалбоподател: Compagnie des bateaux mouches SA (представител: G. Barbaut, avocat)
   
      Други страни в производството: Служба за хармонизация във вътрешния пазар (марки и дизайни), Jean-Noël Castanet
   
      Искания на жалбоподателя
   
   
               —
            
            
               да се обяви за допустима жалбата на дружеството Compagnie des bateaux mouches,
            
         
               —
            
            
               да се отмени решението на Първоинстанционния съд на Европейските общности от 10 декември 2008 г. (дело Т-365/06),
            
         
               —
            
            
               да се осъди Първоинстанционният съд на Европейските общности да заплати изцяло разноските.
            
         
      Правни основания и основни доводи
   
   В подкрепа на жалбата си жалбоподателят посочва две правни основания.
   С първото си правно основание жалбоподателят твърди, че е налице нарушение от страна на Първоинстанционния съд на член 7, параграф 1, буква б) от Регламент (ЕО) № 40/94 на Съвета от 20 декември 1993 година относно марката на Общността (1). В тази връзка той се оплаква на първо място, че Първоинстанционният съд не е признал вътрешно присъщия отличителен характер, който марката имала от самото начало. На второ място посредством направеното от жалбоподателя използване този отличителен характер дори бил запазен и подсилен с времето. Всъщност марката „BATEAUX MOUCHES“ била поставена върху лодките, използвани от жалбоподателя — и единствено от него — за туристически разходки по Сена, използването на понятията „bateaux mouches“ в машини за търсене в Интернет препращало направо към собствения сайт на жалбоподателя и последният прилагал активна политика на защита на своята марка срещу всяка злоупотреба.
   С второто правно основание жалбоподателят упреква Първоинстанционния съд, че е тълкувал погрешно определените в съдебната практика критерии, които позволяват да се установи придобиването на отличителен характер на марката „BATEAUX MOUCHES“ чрез използването ѝ. Всъщност елементите, които могат да свидетелстват за отличителния характер на марката, като пазарният дял на марката, интензивността, географския обхват и продължителността на използване на тази марка, размера на направените от предприятието инвестиции за нейната реклама, частта от заинтересованите среди, които благодарение на марката идентифицират стоката или услугата като произхождаща от определено предприятие, е трябвало да бъдат анализирани от Първоинстанционния съд изцяло, а не само отчасти.
   
      (1)  ОВ L 11, 1994 г., стр. 1; Специално издание на български език, глава 17, том 1, стр 146.